An rud is fearr liom faoi ná gur club do dhéagóirí é agus go bhfuil sé ag feidhmiú trí Ghaeilge, rud atá eisceachtúil!
''
''
Pól. Club Óige, Tamhlacht
Is eagraíocht óige Feachtas a fhéachann le spásanna sóisialta a chur ar fáil do dhaoine óga le Gaeilge. Déanann muid an Ghaeilge a chur chun cinn i measc daoine óga agus tacaíonn muid lena bhforbairt phearsanta agus shóisialta trí chlár fiúntach, taitneamhach agus dúshlánach a chur ar fáil dóibh. Foghlaim níos mó faoi scéal Feachtas anseo!
​
Clubanna óige
​
Buaileann ár gclubanna uair sa tseachtain agus bíonn cruinnithe, gníomhartha, turais, cluichí agus spórt ar siúl ag na daoine óga. Is deis iontach é dóibh bualadh le chéile in áit shábháilte agus cairdeas a dhéanamh trí Ghaeilge. Tugann an club seans do dhaoine óga foghlaim agus scileanna a fhorbairt trí thaithí phraiticiúil agus bíonn ardú meanman iontu ó bheith neamhspleách agus ag déanamh rúdaí dóibh féin. Tríd an gclub, faigheann siad an deis triail a bhaint as gníomhartha agus eispéiris nua!
​
Seirbhísí tacaíochta Feachtas
​
Oibríonn Feachtas go dlúth leis na daoine áitiúla sa cheantar, ag cabhrú leo taithí den chéad scoth a thabhairt dá ndaoine óga. Féachann muid le cur chun cinn na gclubanna a éascú trí na seirbhísí seo a leanas a chur ar fáil saor in aisce do gach club atá cláraithe linn:
​
Ag bunú clubanna
* Earcaíocht na gceannairí ógra
* Promhadh na gceannairí agus grinnfhiosrúchán an Gharda Síochána
* Poiblíocht agus earcaíocht na ndaoine óga
* Traenáil do na ceannairí ógra (cúram leanaí; dea-chleachtas; garchabhair srl.)
* Léas ar ionad a shocrú
* Clárú leis an mBord Oideachais agus Oiliúna áitiúil
* Cuntas bainc an chlub a oscailt
* Deontas tosaigh do threallamh
​
Ag reáchtáil clubanna
​
* Speansais do reáchtáil an chlub
* Árachas don chlub
* Polasaithe Feachtas ar chúram leanaí srl.
* Poiblíocht rialta faoin gclub agus faoin gceantar ar na meáin
* Cíos don ionad
* Rochtain ar ábhar don ealaíon agus céardaíocht trí bhallraíocht le Recreate.
* Tacaíocht a thabhairt le hiarratais ar dheontais
* Traenáil leanúnach do na ceannairí ógra
* Turais agus imeachtaí móra eagraithe i gcomhar le clubanna Gaeilge eile
​
Bí páirteach linn!
​
Mar cheannaire ógra, beidh tú freagrach as cabhrú leis an gclub a reáchtáil. Cuireann ceannairí áit shábháilte, shóisialta ar fáil do na daoine óga inar féidir leo scíth a ligean agus spraoi a dhéanamh. Beidh páirt lárnach ag na daoine óga féin i reáchtáil an chlub ach beidh na ceannairí ann mar thacaíocht thábhachtach chun imeachtaí an chlub a éascú. Is deis iontach é do cheannairí bualadh le daoine nua agus scileanna nua a fhoghlaim. Gheobhaidh tú taithí den scoth ar an obair don aos óg agus beidh tú ag cur le féinmhuinín agus le forbairt phearsanta daoine óga i do cheantar. Má ta spéis agat cabhrú le club óige a reáchtáil do dhaoine óga le Gaeilge i do cheantar féin, léirigh suim thíos: